CELEX: 32021D0455
Language: et
Date: 2021-03-15 00:00:00
Title: Komisjoni rakendusotsus (EL) 2021/455, 15. märts 2021, millega muudetakse rakendusotsust (EL) 2019/1326 seoses juhtimisahelaaparaatide, lülituselementide ja multimeediaseadmete elektromagnetilist ühilduvust käsitlevate harmoneeritud standarditega

16.3.2021   
               
               
                  ET
               
               
                  Euroopa Liidu Teataja
               
               
                  L 89/17
               
            
         KOMISJONI RAKENDUSOTSUS (EL) 2021/455,
         15. märts 2021,
         millega muudetakse rakendusotsust (EL) 2019/1326 seoses juhtimisahelaaparaatide, lülituselementide ja multimeediaseadmete elektromagnetilist ühilduvust käsitlevate harmoneeritud standarditega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2014/30/EL (2) artikliga 13 eeldatakse, et elektriseadmed, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele nõuetele, mida nimetatud standardid või nende osad käsitlevad ja mis on sätestatud kõnealuse direktiivi I lisas.
                  
               
                     (2)
                  
                  
                     Rakendusotsusega C(2016) 7641 (3) esitas komisjon Euroopa Standardikomiteele (CEN), Euroopa Elektrotehnika Standardikomiteele (CENELEC) ja Euroopa Telekommunikatsioonistandardite Instituudile (ETSI) taotluse koostada ja vaadata läbi direktiivi 2014/30/EL toetavad elektromagnetilise ühilduvuse harmoneeritud standardid.
                  
               
                     (3)
                  
                  
                     Rakendusotsuses C(2016) 7641 sätestatud taotluse alusel muutsid CEN ja CENELEC harmoneeritud standardit EN 60947-5-2:2007 (juhtimisahelaaparaadid ja lülituselemendid), mille viide on avaldatud Euroopa Liidu Teataja (4) C-seerias. Selle tulemusena võeti vastu harmoneeritud standard EN IEC 60947-5-2:2020.
                  
               
                     (4)
                  
                  
                     Komisjon hindas koos CENi ja CENELECiga, kas kõnealune harmoneeritud standard vastab rakendusotsuses C(2016) 7641 sätestatud taotlusele.
                  
               
                     (5)
                  
                  
                     Harmoneeritud standard EN IEC 60947-5-2:2020 vastab selle eesmärgiks olevatele olulistele nõuetele, mis on sätestatud direktiivis 2014/30/EL. Seepärast on asjakohane avaldada viide nimetatud harmoneeritud standardile Euroopa Liidu Teatajas.
                  
               
                     (6)
                  
                  
                     Komisjoni rakendusotsuse (EL) 2019/1326 (5) I lisas on loetletud viited harmoneeritud standarditele, mille puhul eeldatakse vastavust direktiivile 2014/30/EL. Selleks et tagada, et direktiivi 2014/30/EL toetuseks koostatud harmoneeritud standardite viited oleksid loetletud ühes õigusaktis, tuleks viited standardile EN IEC 60947-5-2:2020 lisada kõnealusesse lisasse.
                  
               
                     (7)
                  
                  
                     Seepärast tuleb Euroopa Liidu Teataja C-seeriast kustutada harmoneeritud standardi EN 60947-5-2:2007 viide koos viitega selle standardi muudatustele: EN 60947-5-2:2007/A1:2012.
                  
               
                     (8)
                  
                  
                     Rakendusotsuse (EL) 2019/1326 II lisas on loetletud direktiivi 2014/30/EL toetuseks koostatud harmoneeritud standardite viited, mis kustutatakse Euroopa Liidu Teataja C-seeriast. Seetõttu on asjakohane lisada rakendusotsuse kõnealusesse lisasse viide harmoneeritud standardile EN 60947-5-2:2007 koos viitega selle standardi muudatustele EN 60947-5-2:2007/A1:2012.
                  
               
                     (9)
                  
                  
                     Rakendusotsuses C(2016) 7641 sätestatud taotluse alusel muutsid CEN ja CENELEC harmoneeritud standardit EN 55035:2017, mille viide on lisatud rakendusotsuse (EL) 2019/1326 I lisasse. Selle tulemusena võeti vastu muudetud standard EN 55035:2017/A11:2020. Harmoneeritud standardi EN 55035:2017/A11:2020 eesmärk on asendada järgmised harmoneeritud standardid koos nende standardite mis tahes muudatuste või parandustega: EN 55020:2007, mille viidet ei ole avaldatud Euroopa Liidu Teatajas; EN 55024:2010, mille viide on avaldatud Euroopa Liidu Teataja (6) C-seerias; ja EN 55103-2:2009, mille viide on lisatud rakendusotsuse (EL) 2019/1326 II lisasse (koos kustutamise kuupäevaga 18. november 2021), kus on loetletud direktiivi 2014/30/EL toetuseks koostatud harmoneeritud standardite viited, mis kustutatakse Euroopa Liidu Teatajast.
                  
               
                     (10)
                  
                  
                     Harmoneeritud standard EN 55035:2017, mida on muudetud standardiga EN 55035:2017/A11:2020, vastab rakendusotsuses C(2016) 7641 sätestatud taotlusele ning vastab selle eesmärgiks olevatele olulistele nõuetele, mis on sätestatud direktiivis 2014/30/EL. Seetõttu on asjakohane asendada rakendusotsuse (EL) 2019/1326 I lisas standardit EN 55035:2017 käsitlev kanne, nii et viide standardile EN 55035:2017 lisatakse koos viitega standardile EN 55035:2017/A11:2020, ning lisada kõnealuse otsuse II lisasse viide harmoneeritud standardile EN 55024:2010.
                  
               
                     (11)
                  
                  
                     Selleks et anda tootjatele piisavalt aega, et valmistuda harmoneeritud standardi EN IEC 60947-5-2:2020 kohaldamiseks ja standardi EN 55024:2010 viite kustutamiseks, on vaja järgmiste harmoneeritud standardite viidete ja nende standardite asjaomastele muudatustele osutavate viidete kustutamine edasi lükata: EN 60947-5-2:2007, mida on muudetud standardiga EN 60947-5-2:2007/A1:2012, ja EN 55024:2010.
                  
               
                     (12)
                  
                  
                     Harmoneeritud standardiga EN 55035:2017 tehti olulisi muudatusi harmoneeritud standardis EN 55103-2:2009 sätestatud spetsifikatsioonides. Seetõttu nägi CENELEC harmoneeritud standardiga EN 55035:2017 riikide standardiorganisatsioonidele ette pika ajavahemiku nende riiklike standardite asendamiseks, millega võetakse üle harmoneeritud standard EN 55103-2:2009. Kuna mitme harmoneeritud standardiga EN 55103-2:2009 hõlmatud toote, nagu audio-, video- ning audiovisuaalsüsteemid ja etendusvalgustuse juhtseadmed, disaini tuleb 18. novembriks 2021 (pärast seda kuupäeva ei taga harmoneeritud standard EN 55103-2:2009 enam nõuetele vastavuse eeldust) oluliselt muuta, võib juhtuda, et osadel tootjatel ei ole võimalik sellest tähtajast kinni pidama. Seetõttu on asjakohane lükata harmoneeritud standardi EN 55103-2:2009 viite kustutamise kuupäev erandkorras edasi. Rakendusotsuse (EL) 2019/1326 II lisas harmoneeritud standardit EN 55103-2:2009 käsitlevat kannet tuleks seetõttu vastavalt muuta.
                  
               
                     (13)
                  
                  
                     Seepärast tuleks rakendusotsust (EL) 2019/1326 vastavalt muuta.
                  
               
                     (14)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2019/1326 I lisa muudetakse vastavalt käesoleva otsuse I lisale.
         
         
            Artikkel 2
            Rakendusotsuse (EL) 2019/1326 II lisa muudetakse vastavalt käesoleva otsuse II lisale.
         
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 15. märts 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 26. veebruari 2014. aasta direktiiv 2014/30/EL elektromagnetilist ühilduvust käsitlevate liikmesriikide õigusaktide ühtlustamise kohta (ELT L 96, 29.3.2014, lk 79).
         
            (3)  Komisjoni 30. novembri 2016. aasta rakendusotsus C(2016) 7641 Euroopa Parlamendi ja nõukogu 26. veebruari 2014. aasta direktiivi 2014/30/EL (elektromagnetilist ühilduvust käsitlevate liikmesriikide õigusaktide ühtlustamise kohta) toetava standardimistaotluse kohta, mis esitatakse Euroopa Standardikomiteele, Euroopa Elektrotehnika Standardikomiteele ja Euroopa Telekommunikatsioonistandardite Instituudile seoses harmoneeritud standarditega.
         
            (4)  ELT C 246, 13.7.2018, lk 1.
         
            (5)  Komisjoni 5. augusti 2019. aasta rakendusotsus (EL) 2019/1326 Euroopa Parlamendi ja nõukogu direktiivi 2014/30/EL toetuseks koostatud elektromagnetilist ühilduvust käsitlevate harmoneeritud standardite kohta (ELT L 206, 6.8.2019, lk 27).
         
            (6)  ELT C 246, 13.7.2018, lk 1.
      
      
         
            I LISA
            Rakendusotsuse (EL) 2019/1326 I lisa muudetakse järgmiselt.
            
                        1)
                     
                     
                        Kanne nr 2 asendatakse järgmisega.
                        
                                    Nr
                                 
                                 
                                    Viide standardile
                                 
                              
                                    „2.
                                 
                                 
                                    EN 55035:2017
                                    Multimeediaseadmete elektromagnetiline ühilduvus. Immuunsusnõuded
                                    EN 55035:2017/A11:2020“.
                                 
                              
                  
                        2)
                     
                     
                        Lisatakse järgmine kanne.
                        
                                    Nr
                                 
                                 
                                    Viide standardile
                                 
                              
                                    „15.
                                 
                                 
                                    EN IEC 60947-5-2:2020
                                    Madalpingelised lülitusaparaadid. Osa 5-2: Juhtimisahelaaparaadid ja lülituselemendid. Läheduslülitid“.
                                 
                              
                  
      
      
         
            II LISA
            Rakendusotsuse (EL) 2019/1326 II lisa muudetakse järgmiselt.
            
                        1)
                     
                     
                        Kanne nr 4 asendatakse järgmisega.
                        
                                    Nr
                                 
                                 
                                    Viide standardile
                                 
                                 
                                    Kustutamise kuupäev
                                 
                              
                                    „4.
                                 
                                 
                                    EN 55103-2:2009
                                    Elektromagnetiline ühilduvus. Professionaalseks kasutamiseks mõeldud audio-, video- ning audiovisuaalsüsteemide ja etendusvalgustuse juhtseadmete tooteperekonna standard. Osa 2: Häiringukindlus
                                 
                                 
                                    28. juuli 2022“.
                                 
                              
                  
                        2)
                     
                     
                        Lisatakse järgmised kanded.
                        
                                    Nr
                                 
                                 
                                    Viide standardile
                                 
                                 
                                    Kustutamise kuupäev
                                 
                              
                                    „12.
                                 
                                 
                                    EN 55024:2010
                                    Infotehnoloogiaseadmed. Häiringutaluvuse tunnussuurused. Piirväärtused ja mõõtemeetodid
                                 
                                 
                                    16. september 2022
                                 
                              
                                    13.
                                 
                                 
                                    EN 60947-5-2:2007
                                    Madalpingelised lülitusaparaadid. Osa 5-2: Juhtimisahelaaparaadid ja lülituselemendid. Läheduslülitid
                                    EN 60947-5-2:2007/A1:2012
                                 
                                 
                                    16. september 2022“.